
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Sotsiaalse rehabilitatsiooni teenuse osutamise korra Narva linnas kinnitamisest vastavalt lisatud Narva Linnavolikogu määruse eelnõule. 
2. Volitada Narva Linnavalitsuse abilinnapea Tatjana Patsanovskajat kandma ette eelnimetatud küsimust Narva Linnavolikogu istungil.

    Tarmo Tammiste 







    Linnapea                                                                        
                      Ants Liimets 

                                                                                                                     Linnasekretär

EELNÕU

NARVA LINNAVOLIKOGU

MÄÄRUS

Sotsiaalse rehabilitatsiooni teenuse osutamise kord Narva linnas

Määrus kehtestatakse kohaliku omavalitsuse korralduse seaduse § 22 lõike 1 punkti 5, sotsiaalhoolekande seaduse § 21 ning alusel. 
§ 1. Üldsätted 

(1) Käesolev kord sätestab sotsiaalse rehabilitatsiooni teenuse osutamise tingimused ja korra Narva linnas.
(2) Teenuse eesmärgiks on sotsiaalselt vähekindlustatud isikute (edaspidi isik) iseseisva toimetuleku parandamine, aktiivsuse ja informeerituse taseme tõstmine. 
(3) Teenust korraldab Narva linna Sotsiaalabiamet (edaspidi Sotsiaalabiamet) hallatava asutuse Narva linna Sotsiaalhoolekandekeskuse (edaspidi Keskus) kaudu.
§ 2. Õigustatud isikud

Teenust on õigus saada mittetöötavatel vanadus- või töövõimetuspensionäridel ning toimetulekutoetuse saajatel, kelle elukohaks on rahvastikuregistri andmetel Narva linn.
§ 3. Teenuse taotlemine ja osutamine
(1) Teenuse saamiseks pöördub isik Keskusse kirjaliku vormikohase taotlusega (Lisa 1), millele lisatakse pere- või munitsipaalarsti tõend tervisliku seisundi kohta või isiklik rehabilitatsiooniplaan ning isiku sotsiaalse staatuse tõendavad dokumendid.
(2) Teenust osutatakse paketi kujul, mis sisaldab:
1) rehabilitatsiooniteenuseid
2) ööpäevaringset majutust
3) kolmekordset toitlustamist
(3) Rehabilitatsiooniteenusteks loetakse antud korra mõttes teenused, mis on loetletud Vabariigi Valitsuse 20.12.2007 määruses nr 256 „Rehabilitatsiooniteenuse raames osutatavate teenuste loetelu, teenuste hindade ja teenuse maksimaalse maksumuse kehtestamine“.
(4) Teenust osutatakse 10 tööpäeva jooksul, arvestades isiku erivajadusi ning pere- või munitsipaalarsti soovitusi. Isikule vajalikud teenused ja nende osutamise maht määratakse kindlaks enne teenuse osutamise alustamist ning märgitakse tegevuskavas.
(5) Isikul on õigus saada teenust maksimaalselt 2 korda aastas.
§ 4. Teenuse maksumus
(1) Teenuse kulud kaetakse Narva linna eelarvest ja isiku omaosalusest.

(2) Teenuse hinnakirja kinnitab Narva Linnavalitsus.
(3)  Teenuse saajad tasuvad omaosaluse järgmiselt:
1) vanaduspensionärid tasuvad 20% teenuse maksumusest;  
2) töövõimetuspensionärid tasuvad 10% teenuse maksumusest;
3) toimetulekutoetuse saajad tasuvad 5% teenuse maksumusest.
(4) Teenuse osutamiseks linnaeelarvest eraldatud vahendite üle peab arvestust Sotsiaalabiamet.
§ 5. Vaidluste lahendamine
Isik, kes leiab, et teenuse osutamisel on rikutud tema õigusi või piiratud tema vabadusi, võib esitada vaide seaduses sätestatud korras.

§ 6. Rakendussätted
(1) Kinnitada taotluse vorm vastavalt Lisa1.
(2) Määrus jõustub seadusega sätestatud korras.
Aleksandr Jefimov
Esimees
Määruse “Sotsiaalse rehabilitatsiooni teenuse osutamise kord Narva linnas” lisa 1
Narva linna Sotsiaalhoolekandekeskusse

Taotlus

Nimi___________________________________________________________________

Isikukood_______________________________________________________________

Elukoht_________________________________________________________________

Kontaktandmed   tel:_________________________e-mail________________________

Sotsiaalne staatus_________________________________________________________

Palun osutada mulle sotsiaalse rehabilitatsiooni teenust 
alates___________________kuni_________________
Taotlusele lisan järgmiseid dokumente:

__________________________________________________________________________________________________________________________________________________________________________

Kinnitan avalduses esitatud andmete õigsust.  

Allkiri_________________________________                  Kuupäev_____________________

Õiend 

Narva Linnavolikogu määruse  „Sotsiaalse rehabilitatsiooni teenuse osutamise kord Narva linnas“ eelnõu juurde

Sotsiaalhoolekande seaduse § 21 kohaselt valla- või linnavalitsus võib osutada muid sotsiaalteenuseid. 

Sotsiaalse rehabilitatsiooni teenuse osutamise eesmärgiks on vähekindlustatud isikute iseseisva toimetuleku parandamine, aktiivsuse ja informeerituse taseme tõstmine.
Vastavalt kohaliku omavalitsuse korralduse seaduse § 22 lõigele 1 punktile 5 kuulub toetuste andmise ja valla või linna eelarvest finantseeritavate teenuste osutamise korra kehtestamine Volikogu pädevusse.

Selleks, et reguleerida sotsiaalse rehabilitatsiooni teenuse osutamist on vaja kinnitada vastavat korda, kus määratletakse teenuse taotlemise ja osutamise tingimusi.  

Arvestades ülaltoodud, taotleb Narva linna Sotsiaalabiamet „Sotsiaalse rehabilitatsiooni teenuse osutamise kord Narva linnas“ kinnitamist.

Galina Vologdina

Direktor
A.Ivanov

